ET Euroopa Liidu Teataja C 287/9

Euroopa Kohtu (kolmas koda) 12. juuli 2012. aasta otsus (Cour d’appel de Nancy — Prantsusmaa eelotsusetaotlus) — Association Kokopelli versus Graines Baumaux SAS

(Kohtuasi C-59/11) (1)

(Põllumajandus - Direktiivid 98/95/EÜ, 2002/53/EÜ, 2002/55/EÜ ja 2009/145/EÜ - Kehtivus - Köögivili - Siseriiklikul seemneturul selliste köögiviljaseemnete müümine, mis ei ole kantud ametlikku ühisesse köögiviljasortide kataloogi - Turuleviimiseks kehtestatud eelneva loa korra eiramine - Toidu ja põllumajanduse taimede geneetilisi ressursse käsitlev rahvusvaheline leping - Proportsionaalsuse põhimõte - Ettevõtlusvabadus - Kaupade vaba liikumine - Võrdne kohtlemine)

2012/C 287/14

Kohtumenetluse keel: prantsuse

Eelotsusetaotluse esitanud kohus

Cour d’appel de Nancy

Põhikohtuasja pooled

Hageja: Association Kokopelli

Kostja: Graines Baumaux SAS

Ese

Eelotsusetaotlus — Cour d’appel de Nancy — Nõukogu 14. detsembri 1998. aasta direktiivi 98/95/EÜ, millega muudetakse siseturu konsolideerimise, geneetiliselt muundatud taimesortide ja taimede geneetiliste ressursside osas direktiive 66/400/EMÜ, 66/401/EMÜ, 66/402/EMÜ, 66/403/EMÜ, 69/208/EMÜ, 70/457/EMÜ ja 70/458/EMÜ peediseemne, söödakultuuride seemne, teraviljaseemne, seemnekartuli, õli- ja kiudtaimede seemne ja köögiviljaseemne turustamise ning ühise põllumajandustaimesortide kataloogi kohta (EÜT 1999, L 25, lk 1; ELT eriväljaanne 3/24, lk 334), nõukogu 13. juuni 2002. aasta direktiivi 2002/53/EÜ ühise põllumajandustaimesortide kataloogi kohta (EÜT L 193, lk 1; ELT eriväljaanne 03/36, lk 281), nõukogu 13. juuni 2002. aasta direktiivi 2002/55/EÜ köögiviljaseemne turustamise kohta (EÜT L 193, lk 33; ELT eriväljaanne 03/36, lk 313) ja komisjoni 26. novembri 2009. aasta direktiivi 2009/145/EÜ, millega sätestatakse teatavad erandid traditsiooniliselt teatavates paikkondades ja piirkondades kasvatatud ja geneetilisest erosioonist ohustatud köögivilja rahvaselektsioonsortide ja -sortide ning selliste köögiviljasortide heakskiitmiseks, millel ei ole põllukultuuride tööstusliku tootmise puhul tegelikku väärtust, kuid mis on aretatud eritingimustes kasvamiseks, ning kõnealuste rahvaselektsioonsortide ja sortide seemnete turustamiseks (ELT L 312, lk 44), kehtivus, arvestades eelkõige proportsionaalsuse, võrdsuse ja kaupade vaba liikumise põhimõtetega ning toidu ja põllumajanduse taimede geneetilisi ressursse käsitleva rahvusvahelise lepingu alusel võetud kohustustega — Siseriiklikul turul selliste köögiviljaseemnete müümine, mis ei ole kantud köögiviljasortide ametlikku ühisesse kataloogi — Turuleviimiseks kehtestatud eelneva loa siseriikliku korra eiramine põhjendusel, et see on liiga piirav — Kõlvatu konkurents või proportsionaalsuse, võrdsuse ja kaupade vaba liikumise põhimõtete rikkumine

Resolutsioon

Esitatud küsimuse analüüsimisel ei ilmnenud ühtegi asjaolu, mis mõjutaks nõukogu 13. juuni 2002. aasta direktiivi 2002/55/EÜ köögiviljaseemne turustamise kohta ja komisjoni 26. novembri 2009. aasta direktiivi 2009/145/EÜ, millega sätestatakse teatavad erandid traditsiooniliselt teatavates paikkondades ja piirkondades kasvatatud ja geneetilisest erosioonist ohustatud köögivilja rahvaselektsioonsortide ja sortide ning selliste köögiviljasortide heakskiitmiseks, millel ei ole põllukultuuride tööstusliku tootmise puhul tegelikku väärtust, kuid mis on aretatud eritingimustes kasvamiseks, ning kõnealuste rahvaselektsioonsortide ja sortide seemnete turustamiseks, kehtivust.

(1) ELT C 120, 16.4.2011.